Empreses de Gandia acullen estudiants en pràctiques de Laval
21 març 2018

## Empreses de Gandia acullen estudiants en pràctiques de Laval21 març 2018Última actualització: 14 juliol 2025

![](../gestion/img/IMG_3062.jpg)  
  

La regidora de Relacions Internacionals, Liduvina Gil, juntament amb empresaris de Gandia, han rebut, aquest matí a l'Ajuntament, als quatre estudiants de la ciutat francesa de Laval, que van a desenvolupar les seues pràctiques professionals en empreses d'hostaleria i comerç de la ciutat.  
  
El restaurant El Telero, Camisería Milán, Tejidos Ferragud i Dimendi són les empreses que acolliran als alumnes, on realitzaran pràctiques professionals i podran millorar l'idioma.  
  
**Liduvina Gil** ha mostrat la seua satisfacció "_per la renovació, un altre any més, d'aquest projecte d'intercanvi tan important per als alumnes, que enriquix tant als participants, com a Gandia i estreny llaços amb la ciutat de Laval_"  
  
Per la seua banda **Esperanza Zomeño**, professora d'espanyol a l'institut Robert Buron de Laval, ha volgut agrair a la ciutat de Gandia, a l'equip de l'ajuntament i als empresaris que acullen els alumnes en pràctiques, ja que sense la seua col·laboració no es podria portar a terme aquest projecte.  
  
L'alumne **Yves Nsangou**, que realitzarà les pràctiques en un dels establiments col·laboradors, també ha agraït l'oportunitat i l'acollida per part dels empresaris i de la ciutat de Gandia.  
  
Els empresaris **Arturo García, Paco Chulià** i **Bernardo Mendieta** han donat la benvinguda als alumnes de Laval i han destacat la importància d'aquests intercanvis entre les dues ciutats. També han mostrat el seu desig que el projecte vaja a més i que es repetisca en anys pròxims. "_No només és enriquidor per als alumnes, sinó que nosaltres també aprenem d'ells_".